hotchpotch/miracl-hf-unified huggingface dataset:
রবার্ট হোভেনেসিয়ান
রবার্ট হোভেনেসিয়ান (; জন্ম ২৩ মার্চ ১৯৯১ ইয়েরেভান শহর আর্মেনিয়াতে । তিনি একজন দাবার গ্র্যান্ডমাস্টার (২০১০)। ২০১১ সালে তিনি ৭১ তম আর্মেনিয়া চেস চ্যাম্পিয়নশিপ জিতেছিলেন এবং ২০১১ সালের নিংবোতে, ওয়ার্ল্ড টিম চেস চ্যাম্পিয়নশিপে, তিনি স্বর্ণপদক জেতার আর্মেনীয় দলের একজন সদস্য ছিলেন। ২০১১ সালে, তিনি এবং সের্গেই মুজেসেনজেন তখন কার আর্মেনিয়ার রাষ্ট্রপতি সের্চ সার্জসনের কাছ থেকে সর্বাধিক আর্মেনীয় সাংস্কৃতিক সংগঠনের মভসেস খোরেনতসি পদক পান।
রবার্ট হোভেনেসিয়ান ইয়েরেভান আর্মেনিয়ার স্টেট ইন্সটিটিউট অফ ফিজিক্যাল কালচারে অধ্যয়ন করেছেন।
২০০৮ এবং ২০০৯ সালে রবার্ট আর্মেনিয়ান (ইউ১৮) দাবার চ্যাম্পিয়ন হয়েছিলেন। ২০১১ সালে, চেন্নাইয়ের জুনিয়র দাবার (ইউ২০) বিশ্বকাপে, তিনি রৌপ্য পদক জিতেছিলেন। একই বছরে তিনি আর্মেনিয়ার ২০ তম ব্যক্তিগত চ্যাম্পিয়নশিপ ইয়েরেভানে জয়ী হন, যা আর্মেনিয়ার স্বাধীনতার পর থেকে অনুষ্ঠিত হয়।২০১২ সালে, জানুয়ারীতে তিনি ৭২ তম আর্মেনীয় দাবা চ্যাম্পিয়নশিপে দ্বিতীয় স্থান লাভ করেন।২০১৩ সালে তিনি জেরুকুতে ষষ্ঠ কেরেন আসরিয়ান মেমোরিয়াল জয়ী হন।
২০১৩ সালে, কাজান, রাশিয়াতে, তিনি সামার ইউনিভার্সিএড অংশ নেন।
২০১৫ সালে তিনি রিগাতে পঞ্চম রিগা টেকনিকাল ইউনিভার্সিটি ওপেনে, অক্সি শিরভের সাথে প্রথম স্থানে থাকার পর, টাইব্রেকারে দ্বিতীয় স্থানে সন্তুষ্ট থাকতে হয়।
২০১৭ সালে, দাবার বিশ্বকাপে, তিবলিসিতে, রবার্ট প্রথম রাউন্ডে ম্যাক্সিম রডশেটিনের বিপক্ষে ১.৫-২.৫ স্কোরের সময় অবসর নিয়ে নেন।
শ্রীধর চিল্লাল
শ্রীধর চিল্লাল( জন্ম ১৯৩৮) একটি হাতে সর্বাধিক লম্বা নখেগুলির জন্য  বিখ্যাত। তাঁর বর্ধিত নখগুলি একসাথে ৯০৯.৬ সেমি লম্বা। শ্রীধরের  বুড়ো আঙুলের নখটি সবথেকে বড়  যেটি ১৯৭.৮  সেমি লম্বা। তিনি ১৯৫২ সাল থেকে নখ কাটা  বন্ধ করেন।
যদিও শ্রীধর তাঁর রেকর্ডধারী নখের জন্য গর্বিত কিন্তু নখগুলির ওজন বৃদ্ধির জন্য, তিনি তাঁর বাম কানের শ্রবনহীনতা এবং বর্ধিত নখের আঙুলগুলির বিকৃতি সহ বিভিন্ন অসুবিধার সম্মুখীন হন।
শ্রীধরের ইচ্ছা ছিল শেষকালে তাঁর নখগুলি কোন জাদুঘরে সংরক্ষিত করা হোক। তাঁকে তাঁর নখগুলির সাথে চলচ্চিত্র জ্যাকস ২.৫ এ দেখা গিয়েছিল।
১১ জুলাই ২০১৮ সালে শ্রীধর চিল্লাল একটি শক্তিশালী যন্ত্রের সাহায্যে নিউইয়র্কের রিপ্লেস বিলিভ ইট অর নট সংগ্রহশালায় তাঁর দীর্ঘ বর্ধিত নখগুলি কাটেন, যেখানে তাঁর এই নখগুলি প্রদর্শনীতে রাখা থাকবে।
বাংলাদেশ সিকিউরিটিজ অ্যান্ড এক্সচেঞ্জ কমিশন
বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি) হল বাংলাদেশের মূলধন বাজার নিয়ন্ত্রণকারী সংস্থা। এটি ঢাকা স্টক এক্সচেঞ্জ এবং চট্টগ্রাম স্টক এক্সচেঞ্জের শেয়ার মূল্যসমূহের গতিপ্রকৃতি নিয়মিত পর্যবেক্ষণ ও পরীক্ষা করে। এ কমিশন বাংলাদেশের অর্থ মন্ত্রণালয়ের অধীনস্ত একটি সংগঠন।
বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি) ১৯৯৩ সালের ৮ জুন সিকিউরিটিজ অ্যান্ড এক্সচেঞ্জ কমিশন আইন ১৯৯৩ এর ক্ষমতাবলে প্রতিষ্ঠিত হয়।
ইউল ব্রাইনার
ইউল ব্রাইনার () নামে পরিচিত ইউলি বরিসভিচ ব্রিনার (; ১১ জুলাই ১৯২০ - ১০ অক্টোবর ১৯৮৫) ছিলেন একজন রুশ চলচ্চিত্র ও মঞ্চ অভিনেতা। তিনি "দ্য কিং অ্যান্ড আই" মঞ্চনাটক ও এর "চলচ্চিত্রায়নে" শ্যামদেশের রাজা মংকুট চরিত্রে অভিনয়ের জন্য প্রসিদ্ধ। রজার্স ও হ্যামারস্টাইন নির্দেশিত সঙ্গীতনাট্যে অভিনয়ের জন্য তিনি সঙ্গীতনাট্যে শ্রেষ্ঠ চরিত্র অভিনেতা বিভাগে টনি পুরস্কার এবং ওয়াল্টার ল্যাং পরিচালিত চলচ্চিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কার অর্জন করেন।
ব্রাইনার সেসিল বি. ডামিল পরিচালিত মহাকাব্যিক "দ্য টেন কমান্ডমেন্ট্‌স" (১৯৫৬) ছবিতে দ্বিতীয় রামিসেস, "আনাস্তাসিয়া" (১৯৫৬) ছবিতে জেনারেল বুনিন, "দ্য ম্যাগনিফিসেন্ট সেভেন" (১৯৬০) ও এর অনুবর্তী পর্ব "রিটার্ন অব দ্য সেভেন" ছবিতে ক্রিস অ্যাডামস, "ওয়েস্টওয়ার্ল্ড" (১৯৭৩) ও এর অনুবর্তী পর্ব "ফিউচারওয়ার্ল্ড" ছবিতে "দ্য গানস্লিঙ্গার" চরিত্রে অভিনয় করেন।
জাফর পানাহি
জাফর পানাহি (ফার্সি: جعفر پناهی‎; জন্ম: ১১ জুলাই ১৯৬০) হলেন একজন ইরানীয় চলচ্চিত্র পরিচালক, চিত্রনাট্যকার ও চলচ্চিত্র সম্পাদক। তিনি ইরানীয় নব কল্লোল চলচ্চিত্র আন্দোলনের সাথে জড়িত। কয়েক বছর স্বল্পদৈর্ঘ্য চলচ্চিত্র নির্মাণ ও তার সমসাময়িক চলচ্চিত্র নির্মাতা আব্বাস কিয়ারোস্তামির সহকারী পরিচালক হিসেবে কাজ করার পর তিনি তার প্রথম চলচ্চিত্র "বাদকোনাকে সেফিদ" (সাদা বেলুন, ১৯৯৫) দিয়ে আন্তর্জাতিক খ্যাতি অর্জন করেন। এই চলচ্চিত্রটি ১৯৯৫ সালে কান চলচ্চিত্র উৎসব হতে কামেরা দর লাভ করে, যা কোন ইরানীয় চলচ্চিত্রের জন্য কান থেকে প্রাপ্ত প্রথম প্রধান পুরস্কার।
পানাহি অচিরেই ইরানের সবচেয়ে প্রভাবশালী চলচ্চিত্র নির্মাতাদের একজন হিসেবে পরিচিত হয়ে ওঠেন। যদিও তার চলচ্চিত্রগুলো তার নিজের দেশে নিষিদ্ধ হতে থাকে, কিন্তু তিনি চলচ্চিত্র তাত্ত্বিক ও সমালোচকদের নিকট থেকে প্রশংসা অর্জন করে এবং অসংখ্যা পুরস্কার লাভ করেন, তন্মধ্যে উল্লেখযোগ্য হল "আয়না" (১৯৯৭) ছবির জন্য লোকার্নো আন্তর্জাতিক চলচ্চিত্র উৎসব থেকে সোনালি চিতা, "দায়েরা" (চক্র, ২০০০) ছবির জন্য ভেনিস চলচ্চিত্র উৎসব থেকে গোল্ডেন লায়ন এবং "অফসাইড" (২০০৬) ছবির জন্য বার্লিন আন্তর্জাতিক চলচ্চিত্র উৎসব থেকে রৌপ্য ভল্লুক।
লিও ক্লাব
লিও ক্লাব হল লায়ন্স ইন্টারন্যাশনাল এর যুব সংগঠন। লিও শব্দের অর্থ হল নেতৃত্ব, দক্ষতা,সুযোগ। লিও ক্লাব তরুনদের কে সামাজিক কর্মকান্ডের মাধ্যমে নেতৃত্ব বিকাশে সহযোগিতা করে। লিও ক্লাব লায়ন্স ক্লাবের ফান্ডের উপর নির্ভরশীল। লিও ক্লাবের মেম্বাররা লিও নামে পরিচিত হয়।তারা সমাজে স্বাস্থ্য সেবা প্রদান, দারিদ্র বিমোচন, আত্নউন্নয়ন ইত্যাদি বিষয় নিয়ে কাজ করে থাকে। লিওরা ফান্ড সংগ্রহ প্রজেক্টের মাধ্যমে ফান্ড সংগ্রহ করতে পারে।
লিও ক্লাব ১৯৫৭ সালে জিম গবার এর মাধ্যমে প্রতিষ্ঠিতত হয়। তিনি জেলেন সাইড লায়ন্স ক্লাবের সক্রিয় ছিলেন। ১৯৬৪ সালে লায়ন্স ক্লাব, লিও ক্লাবের পোগ্রামগুলোর জন্য দাতা সদস্য হয়।
দুই ধরনের লিও ক্লাব রয়েছে। আলফা লিও ক্লাব গঠিত হয় ১২-১৮ বছরের তরুনদের নিয়ে। ওমেগা লিও, ক্লাব গঠিত হয় ১৮-৩০ বছরের যুবকদের নিয়ে। লিওো ক্লাবের সদস্যদের সব্বোর্চ বয়স ৩০ বছর পর্যন্ত হতে পারে। আলফা লিও ক্লাব এবং ওমেজা লিও ক্লাবের মধ্যে বড় কোন পার্থক্য নেই।
বরকল ইউনিয়ন, বরকল
বরকল বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।
বরকল ইউনিয়নের আয়তন ৩৩,৯২০ একর (১৩৭.২৭ বর্গ কিলোমিটার)।
২০১১ সালের পরিসংখ্যান অনুযায়ী বরকল ইউনিয়নের লোকসংখ্যা ৯,০০০ জন। এর মধ্যে পুরুষ ৫,০৪৫ জন এবং মহিলা ৩,৯৫৫ জন।
বরকল উপজেলার মধ্যাংশে বরকল ইউনিয়নের অবস্থান। বরকল উপজেলা সদর এ ইউনিয়নে অবস্থিত। এ ইউনিয়নের দক্ষিণে কর্ণফুলি নদী, সুবলং ইউনিয়ন ও জুরাছড়ি উপজেলার বনযোগীছড়া ইউনিয়ন; পূর্বে কর্ণফুলি নদী, আইমাছড়া ইউনিয়ন, ভূষণছড়া ইউনিয়ন ও বড় হরিণা ইউনিয়ন; উত্তরে লংগদু উপজেলার ভাসান্যাদম ইউনিয়ন এবং পশ্চিমে লংগদু উপজেলার ভাসান্যাদম ইউনিয়ন, কাপ্তাই হ্রদ ও সুবলং ইউনিয়ন অবস্থিত।
বরকল ইউনিয়ন বরকল উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ।
বরকল ইউনিয়নের স্বাক্ষরতার হার ৪২.৫২%। এ উপজেলায় ১টি কলেজ, ২টি মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
রাঙ্গামাটি জেলা সদর থেকে বরকল ইউনিয়নে যোগাযোগের একমাত্র মাধ্যম নৌপথ।
বরকল ইউনিয়নের পশ্চিম, দক্ষিণ ও পূর্ব সীমান্ত দিয়ে প্রবাহিত হচ্ছে কর্ণফুলি নদী এবং পশ্চিমে রয়েছে কাপ্তাই হ্রদ। এছাড়া রয়েছে বিলছড়া খাল।
বরকল ইউনিয়নের প্রধান ২টি হাট-বাজার হল বরকল উপজেলা পরিষদ বাজার এবং বিলছড়া বাজার।
ইউনাইটেড ফাইন্যান্স
ইউনাইটেড ফাইন্যান্স হল একটি বাংলাদেশী অ-ব্যাংকিং আর্থিক প্রতিষ্ঠান, যা পূর্বে ইউনাইটেড লিজিং কোম্পানি নামে পরিচিত ছিল এবং ২০১৪ সালে নাম পরিবর্তন করে ইউনাইটেড ফাইন্যান্স নামকরণ করে। এটি ঢাকা স্টক এক্সচেঞ্জের তালিকাভুক্ত। এটি বিনিয়োগ, ঋন, ইজারা, মেয়াদি অর্থায়নের মত আর্থিক কার্যক্রম পরিচালনা করে। কোম্পানিটি ১৯৮৯ সালে যাত্রা শুরু করে এবং এর সদরদপ্তর ঢাকার কাজী নজরুল ইসলাম এভিনিউয়ে অবস্থিত। ইউনাইটেড ফাইন্যান্স তাদের ৮০ শতাংশ তহবিল সরাসরি স্বতন্ত্র আমানতকারীদের নিকট হতে সংগ্রহ করে।
ইউনাইটেড ফাইন্যান্স কোম্পানির ঢাকা, চট্টগ্রাম, বগুড়া, যশোর, গাজীপুর, সিলেট, রংপুর, চুয়াডাঙ্গা, বরিশাল, নোয়াখালী, রাজশাহী, খুলনা ও ময়মনসিংহে শাখা রয়েছে। এছাড়াও সিরাজগঞ্জ ও রাঙামাটিতে বুথ অফিস রয়েছে।
ইউনাইটেড ফাইন্যান্স, ইউনাইটেড বীমা কোম্পানির সাথে যৌথভাবে ২০০৯ সাল থেকে নিয়মিত আন্তর্জাতিক দাবা প্রতিযোগিতার আয়োজন করে আসছে।
জর্জ ডাকওয়ার্থ
জর্জ ডাকওয়ার্থ (; জন্ম: ৯ মে, ১৯০১ - মৃত্যু: ৫ জানুয়ারি, ১৯৬৬) ল্যাঙ্কাশায়ারের ওয়ারিংটন এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। ডানহাতে ব্যাটিং করার পাশাপাশি দলের প্রয়োজনে মাঝে-মধ্যে মিডিয়াম বোলিংয়ে পারদর্শী ছিলেন তিনি।
উইকেট-রক্ষণে বেশ জনপ্রিয়তা লাভ করেছেন জর্জ ডাকওয়ার্থ। ১৯২২ সালে ল্যাঙ্কাশায়ারে যোগ দেন। ১৯২৩ সালে কাউন্টি দলটির পক্ষে প্রথম খেলায় অংশ নেন। ১৯২৮ সালে সেরা মৌসুম কাঁটে তাঁর। ৭৭ ক্যাচ নেয়ার পাশাপাশি ৩০ স্ট্যাম্পিং নিজ নামের পাশে যুক্ত করেন।
১৯৩৮ সালে শেষ খেলায় অংশগ্রহণের পর ল্যাঙ্কাশায়ার পরিচালনা পরিষদের সদস্য হন। তিনি তাঁর সময়কালে যে-কোন ক্রিকেটারকে সহায়তাকল্পে ঝাঁপিয়ে পড়তেন।
সমগ্র খেলোয়াড়ী জীবনে ২৪ টেস্টে অংশ নিয়েছেন। তবে খেলোয়াড়ী জীবনের শেষদিকে তাঁর তুলনায় শ্রেয়তর ব্যাটসম্যানের মর্যাদার অধিকারী লেস অ্যামিসের সাথে সরাসরি প্রতিদ্বন্দ্বিতায় অবতীর্ণ হতে হয়।
২৬ জুলাই, ১৯২৪ তারিখে দক্ষিণ আফ্রিকার বিপক্ষে টেস্ট অভিষেক ঘটে জর্জ ডাকওয়ার্থের।
কাউন্টি ক্রিকেটে অসামান্য অবদানের স্বীকৃতিস্বরূপ ১৯২৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। ১৯৩৪ সালে আর্থিক সুবিধা গ্রহণের খেলায় ১২৫৭ পাউন্ড-স্টার্লিং লাভ করেন। ল্যাঙ্কাশায়ারে থাকাকালে ৯২৫টি ডিসমিসালে নিজেকে জড়ান যা কাউন্টি রেকর্ডরূপে বিবেচ্য।
নিজ শহর ওয়ারিংটনের চীনাবাদাম আকৃতির চত্বর তাঁর নামে নামাঙ্কিত করা হয়। বার্চউড ওয়ে (এ৫৭৪) ও ওকউডে এর অবস্থান।
ক্রিকেট খেলা থেকে অবসর নেয়ার পর ডাকওয়ার্থ সাংবাদিকতা ও ধারাভাষ্যকার হিসেবে ক্রিকেট ও রাগবি লীগের খেলায় অংশ নিতেন। এছাড়াও ক্রিকেট সফর সংগঠক এবং মেরিলেবোন ক্রিকেট ক্লাবের (এমসিসি) মালামাল রক্ষণাবেক্ষণের প্রধান ও স্কোরারের দায়িত্ব পালন করতেন।
ওয়ারিংটনের রাগবি লীগের ফুটবলার জ্যাক ডাকওয়ার্থ সম্পর্কে তাঁর ভাইপো। ৫ জানুয়ারি, ১৯৬৬ তারিখে ৬৫ বছর বয়সে ল্যাঙ্কাশায়ারের ওয়ারিংটনে দেহাবসান ঘটে জর্জ ডাকওয়ার্থের।
আইসল্যান্ড জাতীয় ফুটবল দল
আইসল্যান্ড জাতীয় ফুটবল দল () আইসল্যান্ডের জাতীয় ফুটবল দল হিসেবে আন্তর্জাতিক ফুটবলে প্রতিনিধিত্ব করছে। আইসল্যান্ডের ফুটবলের সর্বোচ্চ পরিচালনা পরিষদ আইসল্যান্ডের ফুটবল ফেডারেশন কর্তৃক দলটি নিয়ন্ত্রিত ও পরিচালিত হয়।
রোজা (তামিল চলচ্চিত্র)
রোজা (বাংলাঃ গোলাপ ফুল) হচ্ছে ১৯৯২ সালের একটি তামিল চলচ্চিত্র যেটি রচনা এবং পরিচালনা করেন মণি রত্নম। চলচ্চিত্রটিতে অরবিন্দ স্বামী এবং মধু মুখ্য ভূমিকায় অভিনয় করেন। চলচ্চিত্রটি মণি হিন্দি, তেলুগু মারাঠি এবং মালায়ালাম ভাষায় অনুবাদ করে মুক্তি দিয়েছিলেন।
তিনটি জাতীয় চলচ্চিত্র পুরস্কার বিজয়ী এই "রোজা" ছিলো ১৯৯২ সালের অন্যতম জনপ্রিয় তামিল চলচ্চিত্র। ভারতে জঙ্গীবাদ নিয়ে নির্মিত এই চলচ্চিত্রটি মণি দ্বারা পরিচালিত প্রথম প্রকল্প, তিনি এর পর একই ধরণের আরো দুটি চলচ্চিত্র বানান, একটি "বম্বে" (১৯৯৫) অন্যটি "দিল সে.." (১৯৯৭)।
ভারতের অন্যতম জনপ্রিয় সঙ্গীতকার এ আর রহমান এই "রোজা" দ্বারা তার চলচ্চিত্র সঙ্গীত জীবন শুরু করেছিলেন এবং এই চলচ্চিত্রটির সঙ্গীত ব্যাপক জনপ্রিয় হয়েছিলো। তিনি সেরা চলচ্চিত্র সঙ্গীত পরিচালনার জন্য জাতীয় চলচ্চিত্র পুরস্কারসহ ফিল্মফেয়ার পুরস্কার সেরা সঙ্গীত পরিচালক এবং তামিলনাড়ু প্রদেশ সরকারী চলচ্চিত্র পুরস্কারঃ সেরা সঙ্গীতকার জিতেছিলেন। নব্বইয়ের দশক জুড়ে এই "রোজা" চলচ্চিত্রের তামিল সহ হিন্দি অনুবাদ করা গানগুলোও মুম্বাই শহরে জনপ্রিয় ছিলো।
গোলাম (হিন্দি চলচ্চিত্র)
গোলাম হচ্ছে ১৯৯৮ সালে মুক্তিপ্রাপ্ত একটি হিন্দি চলচ্চিত্র। নব্বইয়ের দশকের অন্যতম এই জনপ্রিয় চলচ্চিত্রে আমির খান এবং রাণী মুখার্জী মুখ্য ভূমিকায় অভিনয় করেন। চলচ্চিত্রটির পরিচালক ছিলেন বিক্রম ভাট। সঞ্জয় দত্ত অভিনীত ১৯৮৮ সালের চলচ্চিত্র "কব্জা" এর পুনঃনির্মাণ এই "গোলাম", "কজা"ও বিশেষ ফিল্মস প্রডাকশন দ্বারা প্রযোজিত হয়েছিলো। কব্জা চলচ্চিত্রটি আবার ১৯৫৪ সালের ইংরেজি চলচ্চিত্র "অন দ্যা ওয়াটার ফ্রন্ট" দ্বারা অনুপ্রাণিত ছিলো। "গোলাম" চলচ্চিত্রে আমির আর রাণীর অভিনয় ভালো হয়েছিলো এবং চলচ্চিত্রটি তুমুল দর্শকপ্রিয়তা অর্জনে সক্ষম হয়েছিলো। এই চলচ্চিত্রের প্রত্যেকটি গান ভারতের বিভিন্ন শহরের তরুণ-তরুণীদের পাগল করে দিয়েছিলো।
নিচিরেন
নিচিরেন (日蓮; ১৬ ফেব্রুয়ারি ১২২২ - ১৩ অক্টোবর ১২৮২) ছিলেন কামাকুরা আমলের (১১৮৫-১৩৩৩) একজন জাপানি বৌদ্ধ পণ্ডিত। জন্মকালে এনার নাম ছিল জেন-নিচি-মারো (善日麿)।
নিচিরেন লোটাস সুত্রর প্রতি তাঁর প্রগাঢ় ভক্তির জন্য সুপরিচিত। তিনি লোটাস সূত্রকে শাক্যমুনি বুদ্ধর চূড়ান্ত শিক্ষা এবং বোধিলাভের একটি স্বতন্ত্র উপায় বলে দাবি করেন। তিনি বিশ্বাস করতেন যে, লোটাস সূত্র হল শাক্যমুনি বুদ্ধর কার্যকারণ সম্পর্কের নিয়ম ও কর্ম সংক্রান্ত সমস্ত উপদেশের সার। লোটাস সূত্রর ১৬ নং অধ্যায় 'তথাগতর জীবনকাল' (The Lifespan of the Thus Come One)-কে কেন্দ্র তিনি এর ব্যাখ্যা দিয়ে থাকেন , যেখানে তিনি উদ্ঘাটন করেছেন বর্তমানে সুত্রের পরবর্তী যুগে 'নাম-মিয়োহো-রেঙ্গে-কিয়ো' শব্দবন্ধটি ভজন করা হল সর্বোত্তম সাধনা।
নিচিরেন জোরালো দাবি করেছিলেন যে, 'নাম-মিয়োহো-রেঙ্গে-কিয়ো' ভজন করলে তৎকালীন সামাজিক ও প্রাকৃতিক দুর্যোগসমূহ দূর করে যাবে, কেন-না পবিত্র ভূমি (Pure Land), জেন, শিঙ্গন, রিৎসু এবং টেন্ডাই ধারাগুলি জাপানকে অতিপ্রাকৃতভাবে সুরক্ষা প্রদান করতে অপারগ।লোটাস সূত্রর ওপর ভিত্তি করে তাঁর বিদেশি আক্রমণ ও রাজনৈতিক দ্বন্দ্বের ভবিষ্যদ্বাণী জাপানে মোঙ্গল আক্রমণ ও হোজো বংশের মধ্যে বিদ্রোহের প্রচেষ্টার মাধ্যমে বাস্তবায়িত হলে জাপানের শাসনকারী হোজো বংশ নিচিরেনের ওপর ক্রুদ্ধ হন। তাঁর ধর্মীয় নিবন্ধ রিসসো আঙ্কোকু-কে (立正安国論) (দেশের নিরাপত্তার জন্য সঠিক শিক্ষণ প্রতিষ্ঠায়) যেখানে তিনি এই ভবিষ্যদ্বাণীগুলি করেছিলেন, জাপানি ঐতিহাসিকরা তৎকালীন উদ্বেগকে চিত্রিত করা এক উৎকৃষ্ট সাহিত্য বলে গণ্য করেন। ১৮৩৫ সালে তাঁর শিষ্যরা তাঁকে রিসসো দাইসি (立正大師) (সংস্কারের মহান শিক্ষক) উপাধি দেন।
চিনের প্রচলিত চান্দ্র ক্যালেন্ডার অনুসারে, নিচিরেন ১২২২ সালের প্রথম মাসের ২৭ তারিখে জন্মগ্রহণ করেন, গ্রেগোরীয় সৌর ক্যালেন্ডার অনুযায়ী তাঁর জন্ম তারিখ হল ১৬ ফেব্রুয়ারি।
নিচিরেন আওয়া প্রদেশের (বর্তমানে চিবা প্রিফেকচারের অধীন) অন্তর্গত নাগাসে জেলার কোমিনাতো (বর্তমানে কামোগাওয়া নগরের একটি অংশ) গ্রামে জন্মগ্রহণ করেন। নিচিরেনের বাবা, মিকুনি-নো-তায়ু শিগেতাদা, যিনি নিকুনা শিকেতাদা জিরো নামেও পরিচিত, ছিলেন একজন জেলে এবং মায়ের নাম উমেগিকু-নিয়ো। জন্মের সময় তাঁর বাবা-মা তাঁর নাম রাখেন জেননিচিমারো, যার একাধিক অর্থ হল 'চমকপ্রদ সূর্য' এবং 'সৎ রবি পুত্র'।
ওয়াজিব
ইসলামী পরিভাষায় যে বিধান সুনিশ্চিত দলিলের আলোকে প্রমাণিত নয়; বরং প্রবল ধারণাপ্রসূত দলিলের ভিত্তিতে প্রমাণিত তাকে ওয়াজিব বলা হয়। ওয়াজিব শব্দের আভিধানিক অর্থ হলো, অপরিহার্য, বাধ্যতামূলক, করণীয়, প্রয়োজনীয়, যথাযোগ্য। ওয়াজিব কাজ ফরজের ন্যায় অবশ্য করণীয়। তবে পার্থক্য এতটুকু যে, কেউ ফরজ অস্বীকার করলে কাফের হয়ে যায় কিন্তু ওয়াজিব অস্বীকার করলে কাফের হয় না, তবে ফাসেক হয়ে যায়। যেমন- বেতরের নামাজ পড়া, কুরবানী করা, ফেতরা দেয়া ইত্যাদি।
নর্দান ইলেকট্রিসিটি সাপ্লাই কোম্পানি লিমিটেড
নর্দান ইলেকট্রিসিটি সাপ্লাই কোম্পানি লিঃ (নেসকো সংক্ষিপ্ত নামে বেশি পরিচিত) হল বাংলাদেশের সরকারি মালিকানাধীন একটি বিদ্যুৎ বিতরণ কোম্পানি। এর সদরদপ্তর রাজশাহীর হেতেমখায় অবস্থিত এবং এটি বাংলাদেশ বিদ্যুৎ উন্নয়ন বোর্ডের অধীন।
নেসকো ২০০৫ সালের আগস্টে ১৯৯৪ সালের পাবলিক লিমিটেড কোম্পানি আইনের অধীনে প্রতিষ্ঠিত হয়। প্রতিষ্ঠার সময় এর নাম ছিল নর্থ ওয়েস্ট জোন পাওয়ার ডিস্ট্রিবিউশন কোম্পানি লিমিটেড (সংক্ষেপে নওজোপাডিকো) ২০০৯ সালে নেসকো বিদ্যুৎ বিতরণের জন্য রেগুলেটরি কমিশন থেকে লাইসেন্স পায়। ২০১৬ সালের ১ আগস্ট বিপিডিবির সাথে চুক্তি স্বাক্ষর করে এবং ১ অক্টোবর থেকে রাজশাহী ও রংপুর বিভাগের ১৬টি জেলায় বিদ্যুৎ বিতরণের কাজ শুরু করে। ২০১৭ সালের অক্টোবরে নাম পরিবর্তন করে নর্দান ইলেকট্রিসিটি সাপ্লাই কোম্পানি লিমিটেড - নেসকো রাখা হয়। বর্তমানে এ কোম্পানির বিদ্যুৎ বিতরণ ক্ষমতা ৯০০ মেগাওয়াট।
জিন হারশল্ট
জিন হারশল্ট ( নামে পরিচিত জঁ পিয়ের কাল বিউরন (; ১২ জুলাই ১৮৮৬ - ২ জুন ১৯৫৬) ছিলেন একজন ডেনীয়-মার্কিন অভিনেতা। তিনি "ডক্টর ক্রিশ্চিয়ান" (১৯৩৭-১৯৫৪) বেতার ধারাবাহিক এবং "হেইডি" (১৯৩৭) চলচ্চিত্রে শ্রেষ্ঠাংশে অভিনয়ের জন্য প্রসিদ্ধ। তিনি ৭৫টি নির্বাক চলচ্চিত্র এবং ৬৫টি সবাক চলচ্চিত্র মিলে মোট ১৪০টি চলচ্চিত্রে কাজ করেছেন এবং তন্মধ্যে চারটি চলচ্চিত্র পরিচালনাও করেছেন।
হারশল্ট ১৯৪৫ থেকে ১৯৪৯ সাল পর্যন্ত একাডেমি অব মোশন পিকচার আর্টস অ্যান্ড সায়েন্সেসের সভাপতি ছিলেন। তিনি ১৯৩৯ সালে মোশন পিকচার রিলিফ ফান্ডের প্রতিনিধি হিসেবে একাডেমি সম্মানসূচক পুরস্কার লাভ করেন ও ১৯৪৯ সালে অপর একবার এই পুরস্কার লাভ করেন এবং ১৯৫৫ সালে তাকে আজীবন অবদানের স্বীকৃতি হিসেবে গোল্ডেন গ্লোব সেসিল বি. ডামিল পুরস্কার প্রদান করা হয়। ১৯৫৭ সাল থেকে একাডেমি পুরস্কারের অংশ হিসেবে তার সম্মানার্থে জিন হারশল্ট মানবহিতৌষী পুরস্কার প্রদান করা হচ্ছে।
সবচেয়ে বেশি ম্যাচ জেতা টেনিস খেলোয়াড়ের তালিকা (পুরুষ)
যুক্তরাষ্ট্রের জিমি কনর্স হচ্ছেন টেনিস ইতিহাসের সবচেয়ে বেশি ম্যাচ (১২৫৬) জেতা পুরুষ খেলোয়াড়। অন্যদিকে, বর্তমান খেলোয়াড়দের মধ্যে সবচেয়ে বেশি ম্যাচ জিতেছেন সুইজারল্যান্ডের রজার ফেদেরার (১১৬১)। তিনি সর্বোপরি দ্বিতীয় স্থানে রয়েছেন। নিচে সর্বাধিক ম্যাচ জেতা পুরুষ টেনিস খেলোয়াড়দের নাম ক্রম অনুসারে দেখানো হলঃ
সবচেয়ে বেশি ম্যাচ জেতা টেনিস খেলোয়াড়ের তালিকা (নারী)
চেকোশ্লোভাকিয়া-যুক্তরাষ্ট্রের মার্টিনা নাভ্রাতিলোভা হচ্ছেন টেনিস ইতিহাসের সবচেয়ে বেশি ম্যাচ (১৪৪২) জেতা নারী খেলোয়াড়। তিনি টেনিস ইতিহাসে পুরুষ-নারী উভয় লিঙ্গের মধ্যে সর্বাধিক ম্যাচ খেলা ও সর্বাধিক ম্যাচ জেতা খেলোয়াড়। অন্যদিকে, বর্তমান খেলোয়াড়দের মধ্যে সবচেয়ে বেশি ম্যাচ জিতেছেন যুক্তরাষ্ট্রেরর সেরেনা উইলিয়ামস (৭৯২)। তিনি সর্বোপরি পঞ্চম স্থানে রয়েছেন। নিচে সর্বাধিক ম্যাচ জেতা নারী টেনিস খেলোয়াড়দের নাম ক্রম অনুসারে দেখানো হলঃ
আমির ইলাহি
আমির ইলাহি (; ; জন্ম: ১ সেপ্টেম্বর, ১৯০৮ - মৃত্যু: ২৮ ডিসেম্বর, ১৯৮০) তৎকালীন ব্রিটিশ ভারতের (অধুনা - পাকিস্তান) পাঞ্জাবের লাহোরে জন্মগ্রহণকারী প্রথিতযশা আন্তর্জাতিক ক্রিকেটার ছিলেন। ভারত ও পাকিস্তান - উভয় দলের পক্ষে টেস্ট খেলেছেন তিনি। চৌদ্দজন টেস্ট ক্রিকেটারের একজন হিসেবে একাধিক দলের পক্ষে টেস্ট ক্রিকেট খেলার সুযোগ পেয়েছেন। দলে তিনি মূলতঃ ডানহাতে লেগ ব্রেক বোলিংয়ে পারদর্শী ছিলেন। এছাড়াও, ডানহাতে নিচেরসারিতে ব্যাটিং করতেন।
১২ ডিসেম্বর, ১৯৪৭ তারিখে ভারতের সদস্যরূপে অস্ট্রেলিয়ার বিপক্ষে টেস্ট অভিষেক ঘটে আমির ইলাহি’র। এটিই ভারতের পক্ষে তাঁর একমাত্র টেস্টে অংশগ্রহণ ছিল। ১৯৫২-৫৩ মৌসুমে পাকিস্তান টেস্ট খেলার মর্যাদা লাভের পর পাকিস্তানের পক্ষে ৫ টেস্টে অংশগ্রহণ করেছেন। ভারত বিভাজনের পর পাকিস্তানের প্রতিনিধিত্ব করেন তিনি। তিনজনের একজন হিসেবে ভারত ও পাকিস্তান - উভয় দেশের পক্ষে টেস্ট ক্রিকেটে অংশ নিয়েছেন। অন্য দু‘জন হচ্ছেন আবদুল হাফিজ কারদার ও গুল মোহাম্মদ।
মূলতঃ লেগ ব্রেক বোলার হিসেবে অংশগ্রহণ করলেও মাঝারিমানের সফলতা পেয়েছেন। এছাড়াও, পাকিস্তানী ক্রিকেটারদের মধ্যে প্রথম খেলোয়াড় হিসেবে টেস্টে অংশগ্রহণের মর্যাদা লাভ করেছেন তিনি।
২৮ ডিসেম্বর, ১৯৮০ তারিখে ৭২ বছর বয়সে সিন্ধু প্রদেশের করাচীতে আমির ইলাহি’র দেহাবসান ঘটে।
পূজা চেরি
পূজা চেরি হলেন একজন বাংলাদেশী মডেল ও অভিনেত্রী। মডেলিং ও শিশুশিল্পী হিসেবে তার কর্মজীবন শুরু হয়। শিশুশিল্পী হিসেবে কয়েকটি চলচ্চিত্রে অভিনয়ের পর "নূর জাহান" (২০১৮) চলচ্চিত্র দিয়ে তার বড় পর্দায় অভিষেক ঘটে। একই বছর তিনি ব্যবসাসফল "পোড়ামন ২" ও "দহন" চলচ্চিত্রে অভিনয় করেন।
পূজা শিশুশিল্পী হিসেবে "ভালোবাসার রঙ" (২০১২), "তবুও ভালোবাসি" (২০১৩), "অগ্নি" (২০১৪) চলচ্চিত্রে অভিনয় করেছেন। মারাঠি ভাষার বিপুল প্রশংসিত "সৈরাট"-এর ছায়া অবলম্বনে নির্মিত "নূর জাহান" (২০১৮) চলচ্চিত্র দিয়ে পূজার প্রাপ্ত বয়স্ক অভিনেত্রী হিসেবে আত্মপ্রকাশ হয়। ছবিটিতে তার বিপরীতে অভিনয় করেন আরেক নবাগত আদৃত। তার দ্বিতীয় চলচ্চিত্র "পোড়ামন ২"। নবাগত পরিচালক রায়হান রাফী পরিচালিত এই চলচ্চিত্রে তার বিপরীতে ছিলেন আরেক নবাগত সিয়াম আহমেদ। একই বছরের নভেম্বরের শেষের দিকে "দহন" চলচ্চিত্রে রাফী-সিয়াম-পূজা জুটিকে পুনরায় একত্রে দেখা যায়।
রুনা খান
রুনা খান হলেন একজন বাংলাদেশী অভিনেত্রী। টেলিভিশন নাটকে অভিনয়ের মধ্য দিয়ে তার কর্মজীবন শুরু হয়। তিনি "হালদা" (২০১৭), "গহীন বালুচর" (২০১৭) ও "ছিটকিনি" (২০১৭) ছবিতে অভিনয় করে প্রশংসিত হয়েছেন। "ছিটকিনি" ছবিতে তার কাজের জন্য তিনি শ্রেষ্ঠ চলচ্চিত্র অভিনেত্রীর জন্য মেরিল-প্রথম আলো সমালোচক পুরস্কার অর্জন করেন।
রুনা খানের শৈশব কাটে টাঙ্গাইল শহরে। ১৯৯৮ সালে তিনি ঢাকা আসেন। তার পিতা ছিলেন একজন সরকারি চাকুরিজীবী। খান তার পিতামাতার জ্যেষ্ঠ সন্তান।
২০১৬ সালে নাগরিক নাট্য সম্প্রদায়ের "নাম গোত্রহীন" মঞ্চনাটকের মঞ্চায়নে তিনি অপি করিমের স্থলাভিষিক্ত হন। পাকিস্তানি লেখক সাদাত হাসান মান্টোর তিনটি ছোটগল্প অবলম্বনে নাটকটির চিত্রনাট্য রচনা ও নির্দেশনা দিয়েছেন ঊষা গাঙ্গুলী। এছাড়া তিনি আসাদুজ্জামান নূর নির্দেশিত নাগরিক নাট্য সম্প্রদায়ের "দেওয়ান গাজীর কিসসা" মঞ্চনাটকে অভিনয় করেন।
রুনা খান "সংগ্রাম", "দহন", গোলাম সোহরাব দোদুল নির্দেশিত "সংসার", সোহেল আরমান নির্দেশিত ‘জলরঙ’, আবু হায়াৎ মাহমুদ নির্দেশিত ‘বৃষ্টিদের বাড়ি’, অনিমেষ আইচ নির্দেশিত "বুবুনের সাত সতের", বিইউ শুভ নির্দেশিত "লাইফ ইন অ্যা মেট্রো", রায়হান খানের "প্রেসিডেন্ট সিরাজ-উদ-দৌলা" এবং "সাত ঘর এক উঠান" টেলিভিশন ধারাবাহিকগুলোতে অভিনয় করেন। তিনি ২০১৭ সালে "হালদা", "গহীন বালুচর" ও "ছিটকিনি" চলচ্চিত্রে অভিনয় করেন। তৌকীর আহমেদ পরিচালিত "হালদা" চলচ্চিত্রে তাকে জাহিদ হাসান অভিনীত চরিত্রে বড় বউ জুঁই চরিত্রে দেখা যায়। বদরুল আনাম সৌদ পরিচালিত "গহীন বালুচর" ছবিতে শামীমা চরিত্রে অভিনয় করেন। সাজেদুল আউয়াল পরিচালিত "ছিটিকিনি" ছবিতে ময়মুনা চরিত্রে অভিনয় করেন। ছবিটি ১৬শ ঢাকা আন্তর্জাতিক চলচ্চিত্র উৎসবে প্রদর্শিত হয়। খান ২০তম মেরিল-প্রথম আলো পুরস্কারে সমালোচনা শাখায় শ্রেষ্ঠ চলচ্চিত্র অভিনেত্রী বিভাগে পুরস্কৃত হন। এছাড়া তিনি "আহত পাখির গান" টেলিভিশন নাটকে অভিনয়ের জন্য শ্রেষ্ঠ অভিনেত্রী বিভাগে আরটিভি স্টার অ্যাওয়ার্ড অর্জন করেন।
রুনা খানের একমাত্র কন্যা রাজেশ্বরী।
ঢাকা পাওয়ার ডিস্ট্রিবিউশন কোম্পানি লিমিটেড
ঢাকা পাওয়ার ডিস্ট্রিবিউশন কোম্পানি লিমিটেড (ডিপিডিসি) হল বাংলাদেশের একটি সরকারি মালিকানাধীন বিদ্যুৎ কোম্পানি। এটি বাংলাদেশ সরকারের বিদ্যুৎ, জ্বালানি ও খনিজ সম্পদ মন্ত্রণালয়ের বিদ্যুৎ উন্নয়ন বোর্ডের অধীন এবং এটি প্রধানত ঢাকা সিটি কর্পোরেশন এলাকায় বিদ্যুৎ পরিসেবা প্রদান করে। এর সদরদপ্তর ঢাকায় অবস্থিত।
ঢাকা পাওয়ার ডিস্ট্রিবিউশন কোম্পানি লিমিটেড (ডিপিডিসি) ২৫ অক্টোবর ২০০৫ সালে ১৯৯৪ সালে'র কোম্পানি আইন অনুযায়ী গঠিত হয়। ২০০৭ সাল থেকে ডিপিডিসি তার গ্রাহকদের বিদ্যুৎ সেবা দিয়ে আসছে। ২০০৮ সালে ডিপিডিসি ঢাকা বিদ্যুৎ বিতরণ কতৃপক্ষ-ডেসার সকল সম্পদ ও দায় নিয়ে নতুনভাবে বানিজ্যিক কার্যক্রম শুরু করে। এর সকল শেয়ারের মালিক সরকার।
বব বারবার
রবার্ট উইলিয়াম বব বারবার (; জন্ম: ২৬ সেপ্টেম্বর, ১৯৩৫) ম্যানচেস্টারের উইদিংটন এলাকায় জন্মগ্রহণকারী বিখ্যাত ও সাবেক ইংরেজ ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫৪ থেকে ১৯৬৯ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে কেমব্রিজ বিশ্ববিদ্যালয়, ল্যাঙ্কাশায়ার ও ওয়ারউইকশায়ারের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও লেগ ব্রেক ও গুগলি বোলিংয়ে পারদর্শিতা দেখিয়েছেন বব বারবার।
রুথিন স্কুলে অধ্যয়নরত অবস্থায় অসাধারণ ক্ষুদে ক্রিকেটারের মর্যাদা লাভ করেছেন। ১৯৫৫ সালে কেমব্রিজ বিশ্ববিদ্যালয়ের পক্ষে প্রথম খেলতে নামেন। তবে, শুরুতে তাঁকে বেশ হোচট খেতে হয়েছিল। ১৯৫৯ সালে প্রথমবারের মতো সহস্রাধিক রান তুলতে সক্ষম হন। এরপর তাঁকে ল্যাঙ্কাশায়ারের অধিনায়কের দায়িত্বভার অর্পণ করা হয়েছিল।
কমিটির হস্তক্ষেপ ও আয়োজক দলের দর্শকদের উত্যক্ততার কারণে বারবার তাঁর সেরা খেলা উপহার দিতে পারছিলেন না। বিশেষ করে টেস্টে অংশগ্রহণকারী লেগ স্পিনার টমি গ্রীনহাউ এবং গ্রীভস ও বুথের ন্যায় অল-রাউন্ডারের কারণে লেগ স্পিনার হতে পারেননি। এরফলে, দলে অন্তর্ভূক্তিতে তাঁকে বেশ কঠিন পরিস্থিতির মুখোমুখি হতে হয়। ১৯৬২ সালে জো ব্ল্যাকলেজের স্থলাভিষিক্ত হন তিনি।
ওয়ারউইকশায়ারে যোগদানের পর বারবার তাঁর প্রিয় শটগুলো খেলতে থাকেন ও ইংল্যান্ডের পক্ষে নিয়মিতভাবে উদ্বোধনী ব্যাটসম্যান হিসেবে খেলেন।
সমগ্র খেলোয়াড়ী জীবনে ইংল্যান্ড দলের পক্ষে ২৮ টেস্টে অংশগ্রহণ করেছেন বব বারবার।
১৯৬৫-৬৬ মৌসুমের অ্যাশেজ সিরিজে ব্যক্তিগত সেরা ইনিংসটি উপহার দেন। সিডনিতে অনুষ্ঠিত সফরকারী ইংল্যান্ডের বিপক্ষে সিরিজের তৃতীয় টেস্টে সিডনি ক্রিকেট গ্রাউন্ডে খেলোয়াড়ী জীবনের একমাত্র সেঞ্চুরিটি করেন। ২৫৫ বলে ১৮৫ রান তুলেন তিনি। এ সময় প্রথম উইকেট জুটিতে জিওফ বয়কটের সাথে ২৩৪ রানের জুটি গড়েন। অদ্যাবধি অ্যাশেজ টেস্টের উদ্বোধনী দিনে যে-কোন ইংরেজ ক্রিকেটারের সর্বোচ্চ রানরূপে স্বীকৃত।
১৯৬৭ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।
১৯৬৯ সালে কাউন্টি ক্রিকেট থেকে অবসরের ঘোষণা করেন বব বারবার। তবে, ১৯৭১ সাল পর্যন্ত জন প্লেয়ার লীগে অংশ নেন। জিলেট কাপের শুরুর দিকে দক্ষতা দেখাতে শুরু করলেও ৪০-ওভারের খেলায় খুব কমই সাড়া জাগাতে পেরেছেন। অবসরকালীন ব্যবসায়ে মনোনিবেশ ঘটান ও সুইজারল্যান্ডে বসবাস করতে থাকেন।
হিমা দাস
হিমা দাস (), (জন্ম ৯ জানুয়ারি ২০০০) একজন ভারতীয় অ্যাথলিট। তিনিই ভারতের প্রথম অ্যাথলিট যিনি যে কোনও পর্যায়ের বিশ্ব চ্যাম্পিনশিপের ট্র‌্যাক ইভেন্টে সোনা জিতলেন। ২০১৮ সালের অনূর্ধ্ব ২০ জুনিয়র বিশ্ব চ্যাম্পিয়নশিপ, ফিনল্যান্ডের ট্যামপেয়ারে, মহিলাদের ৪০০ মিটারে স্বর্ণ পদক জিতে নিতে সময় নিয়েছেন ৫১.‌৪৬ সেকেন্ড। ২০১৮ জাকার্তা, এশিয়ান গেমসে তিনি মহিলাদের ৪০০ মিটারে এবং মহিলাদের ৪ x 8০০ মিটারে মিশ্র রিলেতে রৌপ্য পদক জিতেছেন।
হিমা ২০০০ সালের ৯ জানুয়ারি অসমের নগাঁও জেলার ধিং গ্রামে জন্ম গ্রহন করেন। তার পিতা রনজিৎ দাস এবং মাতা জোমালি দাস। তিনি তাদের ষষ্ঠ এবং কনিষ্ঠতম সন্তান। তার পিতা একজন চাষি। তিনি ছোটবেলা থেকেই খেলাধুলা ভালো বাসতেন, প্রথমে ফুটবল দিয়ে শুরু, স্থানীয় ছেলেদের সাথে খেলতেন, তারপর একদিন এক স্থানীয় কোচ পরামর্শ দেন অ্যাথলেটিক্স গ্রহণ করার জন্য। সেই শুরু, আর পিছনে তাকাতে হয়নি।
শীঘ্রই, এক আন্তঃ জেলা প্রতিয়োগিতায়, তিনি ১০০ এবং ২০০ মিটারে স্বর্ণ পদক জিতে নেন। সেখানে, তাকে এক যুব কল্যাণ অধিদপ্তরের অ্যাথলেটিক্সের কোচ, নিপন দাস দেখতে পান এবং তার কথায়, "হিমা সস্তা স্পাকিস পরে হাওয়ার মত দৌড়েছিলেন, এমন প্রতিভা তিনি আগে কখনো দেখেননি।" নিপন দাস ঠিক করেন হিমাকে কোচিং করাবেন, তিনি হিমার পিতাকে বোঝান যে হিমার অ্যাথলেটিক্সকে ভবিষ্যৎ আছে এবং তিনি যেন হিমাকে তার গ্রাম থেকে ১৪০ কিলোমিটার দূরে গুয়াহাটিতে স্থানান্তর করার অনুমতি দেন যাতে হিমা অ্যাথলেটিক্সকে উন্নতি করতে পারে এবং অবশেষে হিমার পিতা সম্মতি দেন।
হিমা সারুজাই স্পোর্টস কমপ্লেক্সের কাছাকাছি একটি ভাড়াটে বাসস্থানে থাকবার জন্য ব্যবস্থা করে দেন তার কোচ নিপন দাস এবং তিনি অবশেষে রাষ্ট্র একাডেমীতে হিমাকে ভর্তি নেওয়ার জন্য আর্জি জানান, 
যেহেতু একাডেমীতে শুধু বক্সিং এবং ফুটবল শেখানো হত, অ্যাথলেটিকদের জন্য কোন পৃথক উইং ছিল না, কিন্তু কর্মকর্তারা হিমার পারফরম্যান্স দেখার পর তাকে ভর্তি নেন। কোচ নিপন দাসের সহযোগিতায় এবং নিজের চেষ্টার ফলে আজ তিনি কিছু করে দেখাতে পেরেছেন।
সবচেয়ে বেশি টুর্নামেন্ট জয়ী টেনিস খেলোয়াড়ের তালিকা (নারী)
সবচেয়ে বেশি টুর্নামেন্ট জয়ী টেনিস তারকা (পুরুষ ও নারী উভয়ের মধ্যে) হলেন চেকোশ্লোভাকিয়া-যুক্তরাষ্ট্রের মার্টিনা নাভ্রাতিলোভা (১৬৭)। তবে উন্মুক্ত যুগের আগের পরিসংখ্যান হিসাব করলে দেখা যায়, অস্ট্রেলিয়ার মার্গারেট কোর্ট-র জেতা টুর্নামেন্টের সংখ্যা সর্বাধিক (১৯২)। নিচে সর্বাধিক টুর্নামেণ্ট জয়ী নারী টেনিস খেলোয়াড়দের তালিকা দেওয়া হলঃ
রেড বাটন্স
রেড বাটন্স (; জন্ম: অ্যারন চোয়াট; ৫ ফেব্রুয়ারি ১৯১৯ - ১৩ জুলাই ২০০৬) ছিলেন একজন মার্কিন অভিনেতা ও কৌতুকাভিনেতা। তিনি ১৯৫২ সালে সিবিএস চ্যানেলে প্রচারিত "দ্য রেড বাটন্স শো" দিয়ে পরিচিতি লাভ করেন। ১৯৫৭ সালের "সায়োনারা" চলচ্চিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন।
রেড বাটন্স ১৯১৯ সালের ৫ই ফেব্রুয়ারি নিউ ইয়র্ক সিটিতে এক ইহুদি পরিবারে জন্মগ্রহণ করেন। তার জন্মনাম অ্যারন চোয়াট। তার মাতা সোফি (জন্মনাম: বেকার) ও পিতা মাইকেল চোয়াট। অ্যারন চোয়াট ছিলেন তার পিতামাতার তিন সন্তানের মধ্যে দ্বিতীয়। তিনি নিউ ইয়র্ক সিটির লোয়ার ইস্ট সাইডের থার্ড স্ট্রিটে বেড়ে ওঠেন। পরে তারা স্বপরিবারে ব্রনক্সে চলে যান এবং তিনি সেখানে ইভান্ডার চাইল্ডস হাই স্কুলে পড়াশুনা করেন। ১২ বছর বয়সে তিনি ফক্স করোনা থিয়েটারে "লিটল স্কিপি" চরিত্রে অভিনয় করে একটি প্রতিযোগিতায় জয়লাভ করেন। ১৬ বছর বয়সে তিনি ব্রনক্সের সিটি আইল্যান্ডের রায়ান্স ট্যাভার্নের এক বেলহপে চাকুরি পান। তার লাল চুল ও বেলহপ উর্দির বোতামের জন্য ঐকতান বাদকদলের প্রধান চার্লস "ডিন্টি" মুর তাকে "রেড বাটন্স" নামে ডাকতেন। তিনি পরবর্তীতে এই নামটিই তার কর্মজীবনে ব্যবহার করেন।
১৯৫৭ সালে তিনি "সায়োনারা" ছবিতে মার্লোন ব্র্যান্ডোর সাথে অভিনয় করেন। এতে তাকে মার্কিন বৈমানিক জো কেলি চরিত্রে দেখা যায়, যিনি কোরীয় যুদ্ধের সময় জাপানের কোবে অবস্থান করেন এবং কাৎসুমি নামে একজন জাপানি নারীকে বিয়ে করেন, কিন্তু তাকে মার্কিন যুক্তরাষ্ট্রে নিয়ে আসতে বাধার সম্মুখীন হন। কেলি চরিত্রে তার স্পর্শকাতর অভিনয় দর্শক ও সমালোচকদের মুগ্ধ করে। বাটন্স তার এই কাজের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন।
দক্ষিণ আঞ্চলিক পরিষদ
দক্ষিণ আঞ্চলিক পরিষদ বা সাউদার্ন জোনাল কাউন্সিল হল একটি আঞ্চলিক পরিষদ যা অন্ধ্রপ্রদেশ, কর্ণাটক, কেরালা, পুদুচেরি, তামিলনাডু এবং তেলঙ্গানার রাজ্য ও কেন্দ্রশাসিত অঞ্চলসমূহকে অন্তর্ভুক্ত করে।
আন্দামান ও নিকোবর দ্বীপপুঞ্জ, লক্ষ্মদ্বীপ কোন আঞ্চলিক পরিষদ বা জোনাল কাউন্সিলের সদস্য নয়। যাইহোক, তারা দক্ষিন জোনাল কাউন্সিলে বর্তমানে বিশেষ আমন্ত্রিত সদস্য।
এই রাজ্যগুলির মধ্যে একটি উপদেষ্টা কাউন্সিলের দফতর সহযোগিতার ক্ষেত্রে ছয়টি অঞ্চলে দেশের রাজ্যগুলিকে একত্রিত করা হয়েছে। রাজ্য পুনর্গঠন আইন, ১৯৫৬ এর পার্ট-৩-এর মাধ্যমে পাঁচটি জোনাল কাউন্সিল স্থাপন করা হয়েছিল।
মধ্য আঞ্চলিক পরিষদ
মধ্য আঞ্চলিক পরিষদ বা সেন্ট্রাল জোনাল কাউন্সিল হল একটি আঞ্চলিক পরিষদ যার মধ্যে ছত্তিশগড়, মধ্যপ্রদেশ, উত্তরপ্রদেশ, এবং উত্তরাখণ্ড রাজ্য অন্তর্ভুক্ত।
এই জোনাল কাউন্সিলের সদর দপ্তর এলাহাবাদ (উত্তরপ্রদেশ) শহরে অবস্থিত।
এই রাজ্যগুলির মধ্যে একটি উপদেষ্টা কাউন্সিলের দফতর সহযোগিতার ক্ষেত্রে ছয়টি অঞ্চলে দেশের রাজ্যগুলিকে একত্রিত করা হয়েছে। রাজ্য পুনর্গঠন আইন, ১৯৫৬ এর পার্ট-৩-এর মাধ্যমে পাঁচটি জোনাল কাউন্সিল স্থাপন করা হয়েছিল।
আর্থার মেলো
আর্থার হেনরিক রামোস দে অলিভিয়েরা মেলো (জন্ম: ৭ ডিসেম্বর ১৯৯৬) একজন ব্রাজিলীয় পেশাদার ফুটবলার যিনি স্পেনের লা লিগার দল বার্সেলোনার হয়ে সেন্ট্রাল মিডফিল্ডার হিসেবে খেলে থাকেন।
আর্থারের ফুটবলার জীবনের হাতেখড়ি হয় স্থানীয় ক্লাব গোইয়াস এ। ২০১০ সালে তিনি ব্রাজিলের ক্লাব গ্রেমিওর যুব দলে যোগ দেন। ২০১৫ সালে গ্রেমিওর মূল দলে তার অভিষেক হয়। ২০১৮ সালে স্পেনের ক্লাব বার্সেলোনা তাকে ৩ কোটি ইউরোর বিনিময়ে কিনে নেয়।
আর্থার ব্রাজিল অনূর্ধ্ব-১৭ ও অনূর্ধ্ব-২০ দলে খেলেছেন। ২০১৭ সালে তিনি প্রথমবারের মত ব্রাজিল জাতীয় দলে ডাক পান তবে জাতীয় দলে তার এখনও অভিষেক হয় নি।
ক্রোম ওএস
ক্রোম ওএস হলো গুগল-কতৃক উন্নয়নকৃত একটি অপারেটিং সিস্টেম যেটি লিনাক্স কার্নেলের উপর ভিত্তি করে নির্মিত এবং প্রধান ব্যবহারকারী ইন্টারফেস হিসাবে গুগল ক্রোম ব্যবহার করে। ফলাফলস্বরূপ, ক্রোমওএস গুগলের ওয়েব এপ্লিকেশন সাপোর্ট করে।
জুলাই ২০০৯-এ গুগল এ প্রকল্পের ঘোষণা দেয়, এটাকে একটি অপারেটিং সিস্টেম ধরে যেটায় এপ্লিকেশন এবং ব্যবহারকারীর তথ্য ক্লাউডে জমা রাখেঃ ক্রোম ওএস তাই প্রধানত ওয়েব এপ্লিকেশন চালায়। অই বছরের নভেম্বরে সোর্স কোড এবং একটি পাবলিক ডেমো আসে। প্রথম ক্রোম ওএস ল্যাপটপ-ক্রোমবুক আসে মে ২০১১তে। প্রাথমিক ক্রোমবুকগুলোর শিপমেন্ট করে স্যামসাং ও এসার জুলাই ২০১১তে।
ক্রোম ওএসে একটি অংশভূক্ত ফাইল ম্যানেজার, মিডিয়া প্লেয়ার রয়েছে। এটা ক্রোম এপ্লিকেশন সাপোর্ট করে, যেটা ন্যাটিভ এপ্লিকেশন ও ডেস্কটপে রিমোট এক্সেস একত্রিত করে। অ্যানড্রয়েড এপ্লিকেশন ক্রোমবুকের জন্যে এভেইলএবল হওয়া শুরু ২০১৪ সাল থেকে, এবং ২০১৬ সালে, গুগল প্লে স্টোরেই প্রবেশের অনুমতি পায় ক্রোমওএস।
ক্রোম ওএস শুধুমাত্র গুগলের প্রস্তুতকারক সহযোগীদের যন্ত্রেই পূর্ব ইন্সটল করা থাকে। একটি সমতূল্য ওপেন সোর্স বিনিময় আছে, যার নাম ক্রোমিয়াম ওএস, যা সোর্স কোড থেকে কম্পাইল করা যায়।
ক্রোম ওএস আংশিকভাবে মুক্ত সোর্স ক্রোমিয়াম ওএস প্রকল্পের অধীনে উন্নয়ন করা হয়। অন্যান্য ওপেন সোর্স প্রকল্পের মত ডেভেলপাররা ক্রোমিয়াম ওএসে প্রয়োজনীয় সম্পাদনা করে তাদের নিজস্ব সংস্করণ বানাতে পারেন। অন্যদিকে ক্রোমও এস শুধুমাত্র গুগল ও তার অংশীদারদের দ্ধারা সাপোর্ট করা হয়, এবং এ অপারেটিং সিস্টেম চালানোর উদ্দেশ্যে বানানো হার্ডওয়্যারেই চলে। ক্রোমওএস নিজে থেকেই সর্বশেষ সংস্করণে হালনাগাদ হয়, যেটা ক্রোমিয়াম ওএস হয় না।
কাইজেন
এটা হেলথকেয়ার সাইকোথেরাপি, লাইফ-কোচিং, সরকার, ব্যাংকিং, এবং অন্যান্য অনেক কিছুর উপর প্রয়োগ করা হয়েছে।
বাংলাদেশ ভবন
বাংলাদেশ ভবন ভারতের পশ্চিমবঙ্গের বিশ্বভারতী বিশ্ববিদ্যালয়ের ক্যাম্পাসে অবস্থিত। বাংলাদেশ ও ভারত—দুই দেশের শিল্পকলা, ভাষা, সংস্কৃতি, ইতিহাসের মেলবন্ধন অটুট রাখা এবং শিক্ষা বিষয়ক অধ্যয়ন ও গবেষণা করার লক্ষ্যে বাংলাদেশ সরকারের উদ্যোগে ও অর্থায়নে এই ভবনটি প্রতিষ্ঠা করা হয়।
২৫ মে ২০১৮ ভারতীয় সময় দুপুর সাড়ে ১২টায় বাংলাদেশের প্রধানমন্ত্রী শেখ হাসিনা, ভারতের প্রধানমন্ত্রী নরেন্দ্র মোদী এবং পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের উপস্থিতিতে বাংলাদেশ ভবন উদ্বোধন করা হয়।
বাংলাদেশের অর্থায়নে নির্মিত ৪১০০ বর্গ মিটারের বাংলাদেশ ভবনে রয়েছে দুটি সেমিনার হল, একটি গ্রন্থাগার, একটি জাদুঘর, একটি শিক্ষা কেন্দ্র, একটি ক্যাফেটারিয়া এবং ৪৫৩ আসন বিশিষ্ট একটি অত্যাধুনিক মিলনায়তন।
লাইব্রেরিতে থাকছে সাহিত্য, সংস্কৃতি, ইতিহাস, বাংলাদেশের মুক্তিযুদ্ধ ও ভারতের স্বাধীনতার ইতিহাস এবং বাংলাদেশ ও ভারতের মধ্যকার সম্পর্ক সম্পর্কিত গ্রন্থ।
জাদুঘরটি ৪টি জোনে বিভক্ত। শুরু হয়েছে উয়ারি বটেশ্বরে প্রাপ্ত ২৫০০ হাজার বছর পুরনো সভ্যতার নিদর্শন দিয়ে। শেষে রয়েছে ৭১-এর মুক্তিযুদ্ধ।
মাঝের অনেকটা সময় জুড়ে রবীন্দ্রনাথ প্রসঙ্গ। প্রত্নতাত্ত্বিক নিদর্শন যেমন রয়েছে, তেমনই আছে অতি দুর্লভ কিছু ছবি, বাংলাদেশ জাতীয় জাদুঘরে সংরক্ষিত নানা প্রত্ন নিদর্শনের অনুকৃতি। প্রত্নতাত্ত্বিক নিদর্শনগুলির মধ্যে উয়ারি বটেশ্বরে প্রাপ্ত প্রত্ন নিদর্শন যেমন আছে, তেমনই আছে ৬ষ্ঠ-৭ম শতকের পোড়ামাটির কাজ, ১৬শ শতকের নক্সাখচিত ইট প্রভৃতি। রয়েছে পাহাড়পুর, মহাস্থানগড়ের নানা নিদর্শন, দেবদেবীদের মূর্তি। কোনটা পোড়ামাটির, কোনটি ধাতব। মাঝখানে সুলতানি এবং ব্রিটিশ শাসনামলও এসেছে জাদুঘরটিতে রাখা নানা প্যানেলে। ঢাকার জাতীয় জাদুঘর থেকে আনা বেশ কিছু মুদ্রাও রয়েছে।
১৮.০৯.১৮ তারিখে বাংলাদেশ ভবন সর্বসাধারণের জন্য খুলে দেয়া হয়।
পূর্ব আঞ্চলিক পরিষদ
দক্ষিণ আঞ্চলিক পরিষদ বা সাউদার্ন জোনাল কাউন্সিল হল একটি আঞ্চলিক পরিষদ, যার মধ্যে বিহার, ঝাড়খণ্ড, ওড়িশা ও পশ্চিমবঙ্গ রাজ্য অন্তর্ভুক্ত।
এই রাজ্যগুলির মধ্যে একটি উপদেষ্টা কাউন্সিলের দফতর সহযোগিতার ক্ষেত্রে ছয়টি অঞ্চলে দেশের রাজ্যগুলিকে একত্রিত করা হয়েছে। রাজ্য পুনর্গঠন আইন, ১৯৫৬ এর পার্ট-৩-এর মাধ্যমে পাঁচটি জোনাল কাউন্সিল স্থাপন করা হয়েছিল। উত্তর-পূর্ব ভারতের রাজ্যগুলির বিশেষ সমস্যাগুলি উত্তর-পূর্ব পরিষদ আইন, ১৯৭১ দ্বারা গঠিত আরেকটি সংবিধিবদ্ধ সংস্থা-উত্তর-পূর্ব আঞ্চলিক পরিষদ দ্বারা গৃহীত হয়। এই সকল জোননাল কাউন্সিলের বর্তমান গঠন নিম্নরূপ:
সনি এক্সপেরিয়া এক্সজেড ২ প্রিমিয়াম
সনি এক্সপেরিয়া এক্সজেট ২ প্রিমিয়াম একটি অ্যানড্রয়েড স্মার্টফোন যার প্রস্তুতকারক ও বাজারজাতকারক সনি। সনি এক্সপেরিয়া এক্স ধারার অংশ হিসাবে, যন্ত্রটি এপ্রিল ১৬, ২০১৮ সালে ঘোষিত হয় একঅটি ৪কে এইচডিআর ডিসপ্লে ও একঅটি মোশনআই™ দ্বৈত ক্যামেরাসহ।
রঘুবর দাস
রঘুবর দাস (জন্ম: ৩ মে, ১৯৫৫) ভারতের ঝাড়খণ্ড রাজ্যের মুখ্যমন্ত্রী। তিনি ২৮ ডিসেম্বর ২০১৪ সালে ঝাড়খণ্ডের ৬ তম মুখ্যমন্ত্রী হিসেবে শপথ নিয়েছিলেন। তিনি একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি টাটা স্টিলের একজন প্রাক্তন কর্মী, তিনি ১৯৯৫ সাল থেকে জামশেদপুর পূর্ব বিধানসভা থেকে পাঁচবার বিধানসভা সদস্য হিসেবে দায়িত্ব পালন করেন। তিনি রাজ্যে বিজেপি নেতৃত্বাধীন সরকারের সময় উপ-মুখ্যমন্ত্রীর এবং নগর উন্নয়ন মন্ত্রী হিসেবেও দায়িত্ব পালন করেন। জরুরি অবস্থার (২৫ জুন ১৯৭৫) সময়, তিনি কারাবাসও করেছেন।
রঘুবর দাস পিছিয়ে পরা শ্রেণি (ও.বি.সি) তিলী পরিবারের অন্তর্গত। ১৯৫৫ সালের ৩ মে তিনি একটি ইস্পাত কোম্পানীর শ্রমিক চওয়ান রামের সন্তান হিসাবে জন্ম গ্রহণ করেন। তিনি ভলবাসা হরিজন উচ্চ বিদ্যালয় থেকে ম্যাট্রিকুলেশন পাশ করেন, এবং বি.এসসি সম্পন্ন করেন জামশেদপুর কো-অপারেটিভ কলেজ থেকে। তিনি একই কলেজ থেকে আইন অধ্যয়ন এবং এলএলবি ডিগ্রী অর্জন করেন। গবেষণার পর তিনি টাটা স্টিলকে একজন শ্রমিক হিসেবে যোগ দেন।
সুবলং ইউনিয়ন
সুবলং বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।
সুবলং ইউনিয়নের আয়তন ৩০,৭২০ একর (১২৪.৩২ বর্গ কিলোমিটার)। এটি বরকল উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী সুবলং ইউনিয়নের লোকসংখ্যা ৯,৯৩১ জন। এর মধ্যে পুরুষ ৫,৩৯৭ জন এবং মহিলা ৪,৫৩৪ জন।
বরকল উপজেলার সর্ব-পশ্চিমে সুবলং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে কর্ণফুলি নদী, বরকল ইউনিয়ন ও লংগদু উপজেলার লংগদু ইউনিয়ন; পশ্চিমে রাঙ্গামাটি সদর উপজেলার বন্দুকভাঙ্গা ইউনিয়ন; দক্ষিণে রাঙ্গামাটি সদর উপজেলার বালুখালী ইউনিয়ন ও জুরাছড়ি উপজেলার বনযোগীছড়া ইউনিয়ন এবং পূর্বে জুরাছড়ি উপজেলার বনযোগীছড়া ইউনিয়ন, কাপ্তাই হ্রদ ও বরকল ইউনিয়ন অবস্থিত।
সুবলং ইউনিয়ন বরকল উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "ধামাইছড়া", "বরুণাছড়ি", "বাঘাছোলা", "মিতিংগাছড়ি" এবং "আন্দারমানিক" এ ৫টি মৌজা নিয়ে গঠিত।
সুবলং ইউনিয়নের স্বাক্ষরতার হার ৪২.৭৫%। এ উপজেলায় ৩টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ২৪টি প্রাথমিক বিদ্যালয় রয়েছে।
রাঙ্গামাটি জেলা সদর বা বরকল উপজেলা সদর থেকে সুবলং ইউনিয়নে যোগাযোগের একমাত্র মাধ্যম নৌপথ।
সুবলং ইউনিয়নের উত্তর ও পূর্ব সীমান্ত দিয়ে প্রবাহিত হচ্ছে কর্ণফুলি নদী এবং পূর্ব দিকে ও মধ্যবর্তী স্থান জুড়ে রয়েছে কাপ্তাই হ্রদ।
সুবলং ইউনিয়নের প্রধান হাট-বাজার হল সুবলং বাজার।
বৈষ্ণবনগর বিধানসভা কেন্দ্র
বৈষ্ণবনগর (বিধানসভা কেন্দ্র) ভারতীয় রাজ্য পশ্চিমবঙ্গের মালদা জেলার একটি বিধানসভা কেন্দ্র। কালিয়াচক (বিধানসভা কেন্দ্র) ২০১১ সাল পর্যন্ত অস্তিত্ব ছিল। এই কেন্দ্রটি ভেঙ্গে দুটি নতুন নির্বাচন হয় মোথাবাড়ি (বিধানসভা কেন্দ্র) এবং বৈষ্ণবনগর (বিধানসভা কেন্দ্র)। ২০১৬ সালে বৈষ্ণবনগর বিধানসভা নির্বাচনে বিজেপি জয়লাভ করেন।
ভারতের সীমানা পুনর্নির্ধারণ কমিশনের নির্দেশিকা অনুসারে, ৫৪ নং বৈষ্ণবনগর বিধানসভা কেন্দ্রটি কালিয়াচক-৩ সমষ্টি উন্নয়ন ব্লক এর অন্তর্গত।
বৈষ্ণবনগর বিধানসভা কেন্দ্রটি ৮ নং মালদা দক্ষিণ লোকসভা কেন্দ্রের অন্তর্গত।
২০১৬ সালের নির্বাচনে, বিজেপি'র স্বাধীন কুমার সরকার আইএনসি-সিপিআই (এম) এর জোট আজিজুল হককে পরাজিত করেন।
২০১১ সালের নির্বাচনে, কংগ্রেসের ইশাক খান চৌধুরী তার নিকটবর্তী প্রতিদ্বন্দ্বী সিপিআই (এম) -এর বিশ্বনাথ ঘোষকে পরাজিত করেন।
ন্যান্সি ওলসন
ন্যান্সি অ্যান ওলসন (; জন্ম: ১৪ জুলাই ১৯২৮) হলেন একজন মার্কিন অভিনেত্রী। তিনি "সানসেট বলেভার্ড" (১৯৫০) চলচ্চিত্রে বেটি শেয়ার চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি উইলিয়াম হোল্ডেনের বিপরীতে চারটি চলচ্চিত্রে অভিনয় করেন এবং পরবর্তীতে ডিজনির "দ্য অ্যাবসেন্ট-মাইন্ডেড প্রফেসর" (১৯৬১) ও এর অনুবর্তী পর্ব "সন অব ফ্লাবের" (১৯৬৩) চলচ্চিত্র এবং "এয়ারপোর্ট নাইনটিন সেভেন্টি ফাইভ" (১৯৭৪) চলচ্চিত্রে অভিনয় করেন।
ওলসন ১৯৮০-এর দশকে অভিনয় থেকে অবসর গ্রহণ করলেও তাকে পরবর্তীতে কয়েকটি চলচ্চিত্রে কাজ করতে দেখা যায়। সর্বশেষ তিনি ২০১৪ সালে "ডাম্বেলস" চলচ্চিত্রে কাজ করেন।
ওলসন ১৯২৮ সালের ১৪ই জুলাই উইসকনসিন অঙ্গরাজ্যের মিলওয়াউকি শহরে জন্মগ্রহণ করেন। তার পিতা হেনরি জন ওলসন ছিলেন একজন চিকিৎসক এবং মাতা ইভলিন বার্থা (জন্মনাম: বার্গস্ট্রম) ছিলেন সুয়েডীয় বংশোদ্ভূত। তার এক ভাই রয়েছে, যার নাম ডেভিড।
জেন লিঞ্চ
জেন ম্যারি লিঞ্চ (; জন্ম: ১৪ জুলাই ১৯৬০) হলেন একজন মার্কিন অভিনেত্রী, লেখিকা, গায়িকা ও কৌতুকাভিনেত্রী। তিনি সঙ্গীতনাট্যধর্মী টিভি ধারাবাহিক "গ্লি"-এ সু সিলভেস্টার ও ন্যাশনাল জিওগ্রাফিকের আর্থ লাইভের জন্য সর্বাধিক পরিচিত। এছাড়া তিনি ক্রিস্টোফার গেস্টের হাস্যরসাত্মক প্রামাণ্যচিত্র "বেস্ট ইন শো"-এ অভিনয় করে খ্যাতি অর্জন করেন।
"গ্লি" ধারাবাহিকে সু সিলভেস্টার চরিত্রে তার কাজের জন্য তিনি অসংখ্য পুরস্কার অর্জন করেন, তন্মধ্যে প্রাইমটাইম এমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার, স্যাটেলাইট পুরস্কার, পিপলস চয়েস পুরস্কার ও টিসিএ পুরস্কার উল্লেখযোগ্য।
লিঞ্চ ১৯৬০ সালের ১৪ই জুলাই ইলিনয় অঙ্গরাজ্যের এভারগ্রিন পার্ক শহরে জন্মগ্রহণ করেন এবং ইলিনয়ের ডল্টন শহরে বেড়ে ওঠেন। তার পিতা ফ্রাঙ্ক লিঞ্চ একজন ব্যাংকার এবং মাতা এইলিন (জন্মনাম: কার্নি) একজন গৃহিণী। লিঞ্চের পিতা আইরিশ বংশোদ্ভূত এবং তার পিতামাতাগণ সুইনফোর্ড কাউন্টি মায়ো থেকে যুক্তরাষ্ট্রে আসেন। লিঞ্চের মাতার পূর্বপুরুষগণ আইরিশ ও সুয়েডীয় ছিলেন। লিঞ্চ ক্যাথলিক পরিবারে বেড়ে ওঠেন এবং থর্নরিজ হাই স্কুলে পড়াশুনা করেন। তিনি ইলিনয় স্টেট বিশ্ববিদ্যালয় থেকে নাট্যকলায় স্নাতক ডিগ্রি এবং কর্নেল বিশ্ববিদ্যালয় থেকে নাট্যকলায় স্নাতকোত্তর ডিগ্রি অর্জন করেন।
হুবলি জংশন রেলওয়ে স্টেশন
হুবলি জংশন রেলওয়ে স্টেশন (স্টেশন কোড: ইউবিএল) হল ভারতের একটি রেলওয়ে জংশন স্টেশন। এটি ভারতের কর্ণাটক রাজ্যের দক্ষিণ পশ্চিমা রেল জোন (এসডব্লিউআর)-এর হুবলি রেলওয়ে বিভাগের একটি রেলওয়ে জংশন স্টেশন।
হুবলি জংশনটি কর্ণাটকের জনসাধারণের বাণিজ্যিক পরিবহণ মাধ্যম এবং এটি উত্তরে মুম্বাই (৪৬০ কিলোমিটার (২৯০ মাইল)), পশ্চিম থেকে গোয়া (১৬০ কিলোমিটার (৯৯ মাইল)), দক্ষিণে বেঙ্গালোর (৪১০ কিলোমিটার (২৫০ মাইল)) এবং পূর্বে হায়দ্রাবাদের হায়দরাবাদ (৪৫০ কিলোমিটার (২৮০ মে)) সাথে সংযোগ স্থাপন করে। এটি বেঙ্গালুরু শহরের পরে কর্ণকাটের সবচেয়ে ব্যস্ততম রেলস্টেশন। হুবলি শহরে অবস্থিত হুবলি বিভাগ অবস্থিত এবং এটি ব্যাঙ্গালোর, হায়দরাবাদ, মুম্বাই ও গোয়া এবং আরও অনেক স্থানের সাথে যুক্ত। ম্যাঙ্গানিজের মতো বাণিজ্যিক পণ্যগুলি হচ্ছে আয়ের প্রধান উৎস এবং পাবলিক পরিবহন হল আয়ের আরেকটি উৎস।
১৮৮৬ সালের ১৮ অক্টোবর মাদ্রাজ ও দক্ষিণ মাহরাথা রেলপথের ১৩০.০২ কিলোমিটার (৮০.৭৯ মাইল) হুবলি-হরিহর রেললাইন খুলে দেওয়া হয় এবং হুবলি-লন্ডা, হোস্পেট-হুবলি এবং চিকজাজুর-হুবলি (৪৬৯ কিলোমিটার (২৯৭ মাইল) ব্যাঙ্গালোর-হুবলির অংশ) রেল লাইন ১৯৯৫ সালে পরিবর্তিত হয়েছিল।
বাংলাদেশ সুপার কাপ
সুপার কাপ বাংলাদেশ ফুটবল ফেডারেশন এর সবচেয়ে বড় বাজেট সম্পন্ন টুর্নামেন্ট।এটি মূলত দ্বি-বার্ষিক টুর্নামেন্ট ছিলো।যা শুরু হয় ২০০৯ সালে।তবে ২০১৩ এর পরে এর আর কোনো আসর হয় নি।
১১ মার্চ ২০০৯ সালে প্রথম সুপার কাপ শুরু হয়।প্রথম আসরের ফাইনালে মোহামেডান ঢাকা আবাহনী কে হারিয়ে চ্যাম্পিয়ন হয়।যার প্রাইজমানি ছিলো প্রায় $১৫০,০০০।বলা হয়ে থেকে যা ভারতীয় উপমহাদেশে সবচেয়ে বেশি।ম্যাচটি বঙ্গবন্ধু জাতীয় স্টেডিয়ামে প্রায় ৪০ হাজার মানুষের সামনে হয়
২০১১ আসরে ফাইনালে ঢাকা মোহামেডানকে হারিয়ে চ্যাম্পিয়ন হয় ঢাকা আবাহনী।
২০১৩ তে ঢাকা মোহামেডান শেখ রাসেল ক্রীড়া চক্রকে হারিয়ে নিজেদের ২য় শিরোপা লাভ করে।
তবে তারপর এই প্রতিযোগিতার আর কোনো আসর হয় নি।
ফ্রেডি ক্যালথর্প
ফ্রেডরিক সমারসেট গফ ক্যালথর্প (; জন্ম: ২৭ মে, ১৮৯২ - মৃত্যু: ১৯ নভেম্বর, ১৯৩৫) লন্ডনের কেনসিংটন এলাকায় জন্মগ্রহণকারী প্রথিতযশা ইংরেজ ক্রিকেটার ও অধিনায়ক ছিলেন। ১৯১২ সাল থেকে ‘সম্মানীয়’ পদবীতে ভূষিত হতে থাকেন। ১৯৩০ সালে স্বল্পকালীন সময়ের জন্য ইংল্যান্ড ক্রিকেট দলের পক্ষে টেস্ট ক্রিকেটে অংশ তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার ও সাসেক্সের প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতি মিডিয়াম বোলিং করতেন ফ্রেডি ক্যালথর্প।
গফ-ক্যালথর্প পরিবারের অন্যতম সদস্য ছিলেন ফ্রেডি ক্যালথর্প। সমারসেট ফ্রেডরিক গফ-ক্যালথর্পের সন্তান ছিলেন তিনি। রেপটন ও কেমব্রিজের জেসাস কলেজে অধ্যয়ন করেছেন ফ্রেডি ক্যালথর্প।
সমগ্র খেলোয়াড়ী জীবনে সাসেক্স, কেমব্রিজ বিশ্ববিদ্যালয়, ওয়ারউইকশায়ার ও ইংল্যান্ডের পক্ষে ক্রিকেট খেলেছেন। ১৯১১ থেকে ১৯৩৫ সময়কাল পর্যন্ত ফ্রেডি ক্যালথর্পের প্রথম-শ্রেণীর খেলোয়াড়ী জীবন চলমান ছিল। তন্মধ্যে, ১৯২০ থেকে ১৯২৯ সাল পর্যন্ত ওয়ারউইকশায়ার দলের নেতৃত্বে ছিলেন। এছাড়াও, ১৯২৫-২৬ মৌসুমে শক্তিধর মেরিলেবোন ক্রিকেট ক্লাবের (এমসিসি) অধিনায়কের দায়িত্বে থেকে ওয়েস্ট ইন্ডিজ সফরে যান।
১৯২৯-৩০ মৌসুমে ওয়েস্ট ইন্ডিজে সর্বপ্রথম টেস্ট সফরে যান তিনি। ঐ সিরিজের চার টেস্টে অংশ নেন ও প্রত্যেকটিতে অধিনায়কের দায়িত্বে ছিলেন। ১১ জানুয়ারি, ১৯৩০ তারিখে ওয়েস্ট ইন্ডিজের বিপক্ষে টেস্ট অভিষেক ঘটে ফ্রেডি ক্যালথর্পের। সিরিজটি ১-১ ব্যবধানে ড্র হয়েছিল। এ সফর চলাকালে হ্যারল্ড জিলিগানের নেতৃত্বে আরেকটি ইংরেজ দল নিউজিল্যান্ডে টেস্ট খেলায় অবতীর্ণ হয়েছিল।
১৯৩০ সালের শুরুতে সম্মানীয় এফ.এস.জি. ক্যালথর্পের নেতৃত্বে দূর্বলমানের এমসিসি দল চার টেস্টের সিরিজ খেলার জন্যে ওয়েস্ট ইন্ডিজে খেলতে আসে। মার্চ, ১৯৩০ সালে মেলবোর্ন পার্কে সফরকারীদের বিপক্ষে জ্যামাইকার সদস্যরূপে খেলেন। ঐ দলে ইংল্যান্ডের প্রথিতযশা টেস্ট ক্রিকেটার উইলফ্রেড রোডস, জর্জ গানসহ লেস অ্যামেস ও বিল ভোসের ন্যায় উদীয়মান খেলোয়াড়ের অংশগ্রহণ ছিল।
বিশিষ্ট ক্রিকেট ধারাভাষ্যকার হেনরি ব্লোফিল্ড, ইংল্যান্ড অধিনায়ক এইচ. ডি. জি. লেভেসন গাওয়ার ও শুরুর দিকের ক্রিকেট উপদেষ্টা ডরসেটের তৃতীয় ডিউক জন স্যাকভিল সম্পর্কে তাঁর আত্মীয় হন।
১৯ নভেম্বর, ১৯৩৫ তারিখে সারের ওরপ্লেসডন এলাকায় ফ্রেডি ক্যালথর্পের দেহাবসান ঘটে। তিনি ক্যান্সারে আক্রান্ত হয়েছিলেন।
হেনরি চার্লউড
হেনরি রুপার্ট জেমস চার্লউড (; জন্ম: ১৯ ডিসেম্বর, ১৮৪৬ - মৃত্যু: ৬ জুন, ১৮৮৮) সাসেক্সের হরশ্যাম এলাকায় জন্মগ্রহণকারী প্রথিতযশা পেশাদার ইংরেজ আন্তর্জাতিক ক্রিকেটার ছিলেন। ১৮৭৭ সালে স্বল্পকালের জন্য ইংল্যান্ড দলের পক্ষে টেস্ট ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্সের প্রতিনিধিত্ব করেছেন তিনি। দলে তিনি মূলতঃ শীর্ষসারির আক্রমণধর্মী ডানহাতি ব্যাটসম্যান হিসেবে খেলতেন। এছাড়াও, মাঝে-মধ্যে দলের প্রয়োজনে আন্ডারআর্ম লব বোলিং করতেন ‘হ্যারি’ ডাকনামে পরিচিত হেনরি চার্লউড।
১৮৬৫ থেকে ১৮৮২ সময়কালে সাসেক্স কাউন্টি ক্রিকেট ক্লাবের পক্ষে খেলেছেন তিনি। বেশ কয়েক মৌসুমে দূর্বলতম কাউন্টি দলটির প্রধান ব্যাটিং স্তম্ভ ছিলেন হেনরি চার্লউড। কিন্তু, তাঁর কাউন্টি ক্রিকেট জীবনের অকাল সমাপ্তি ঘটে ১৮৮২ সালে। দল ত্যাগ করে প্রথমে ডার্বিশায়ার ও পরবর্তীতে ইয়র্কশায়ারে যোগ দেন।
১৮৭৭ সালে টেস্ট ক্রিকেটের ইতিহাসের প্রথম দুই টেস্টে অস্ট্রেলিয়ার বিপক্ষে অংশগ্রহণ করেছিলেন তিনি। জেমস লিলিহোয়াইট, জুনিয়রের নেতৃত্বে প্রথমবারের মতো অস্ট্রেলিয়া সফরে যায়। ঐ সফরে টেস্ট খেলাও অন্তর্ভূক্ত ছিল। লক্ষ্যণীয় যে, ঐ দুই টেস্ট খেলা সম্পন্ন হবার পর পরবর্তী সময়ে টেস্ট খেলারূপে স্বীকৃতি প্রদান করা হয়েছিল।
১৫ মার্চ, ১৮৭৭ তারিখে অস্ট্রেলিয়ার বিপক্ষে টেস্ট অভিষেক ঘটে হেনরি চার্লউডের। প্রথম টেস্টে অস্ট্রেলিয়া টসে জয়ী জয়ে ব্যাট করতে নামে। ফলে হ্যারিকে দেড় দিন অস্ট্রেলিয়ার সংগৃহীত ২৪৫/৯ রান সংগ্রহের ফলে ফিল্ডিং করতে হয়। তিনি তিন নম্বরে ব্যাটিংয়ে নামেন ও হ্যারি জাপের অপরাজিত ১৬ নিয়ে ইংল্যান্ডকে দিনশেষে ২৩/১-এ নিয়ে যান। দ্বিতীয় উইকেটে তাঁরা ৫৬ রানের জুটি গড়েন। হ্যারি খেলায় ৩৬ রান তুলেন যা তৃতীয় সেরা ইনিংস ছিল। দ্বিতীয় ইনিংসে তিনি আরও ১৩ রান করেন। ফলে ক্রিকেট ইতিহাসের তৃতীয় ব্যাটসম্যান হিসেবে খেলোয়াড়ী জীবনে ৫০ রান করতে পারেননি।
তাঁর ভাই চার্লস চার্লউড প্রথম-শ্রেণীর ক্রিকেটে অংশগ্রহণ করেছেন। ৬ জুন, ১৮৮৮ তারিখে মাত্র ৪২ বছর বয়সে ইয়র্কশায়ারের স্কারবোরা এলাকায় হেনরি চার্লউডের দেহাবসান ঘটে।
বেঙ্গালুরু সিটি রেলওয়ে স্টেশন
বেঙ্গালুরু সিটি রেলওয়ে স্টেশন (স্টেশন কোড: এসবিসি), আনুষ্ঠানিকভাবে "ক্রান্তিভেরা সাংল্লী রায়ান্ন রেলওয়ে স্টেশন" ভারতের কর্ণাটক রাজ্যের রাজধানী শহর বেঙ্গালুরুতে রেল পরিষেবা প্রদানকারী প্রধান রেলওয়ে স্টেশন।
এটি কেম্পেগৌড়া বাস স্টেশন জুড়ে অবস্থিত। রেল স্টেশনটির ১০ টি প্ল্যাটফর্ম এবং দুটি প্রবেশপথ রয়েছে।
চেন্নাই ও সালাম রেললাইনের সাথে ১ নং থেকে ৭ নং প্ল্যাটফর্মে সংযোগ রয়েছে এবং ৮ নং থেকে ১০ নং প্ল্যাটফর্মে ট্রেন হাববলি-ধারওয়াদ থেকে যশবন্তপুরের মধ্য দিয়ে আসে। ব্যাঙ্গালোরে শহরতলি রেল পরিষেবা ১ থেকে ৪ নং প্ল্যাটফর্ম থেকে দেওয়া হয়। ৫ থেকে ১০ নং প্ল্যাটফর্ম থেকে ট্রেন মহীশূরের দিকে যায়। ৪ নং ও ৫ নং প্লাটফর্মের মাঝে রেলওয়ে লাইন আছে, যেটি রেলওয়ে ইয়ার্ড হিসাবে ব্যবহৃত হয়। ব্যাঙ্গালোর সিটি রেলওয়ে স্টেশন থেকে ৫ টি রেললাইন রয়েছে - হায়দ্রাবাদ, গুটিকল, কৃষ্ণরাজপুরম, চেন্নাই, হসুর, মহীশূর, হুবলি-ধারাওয়াদ, তুমকুর, বীরুর মাধ্যমে। বেঙ্গালুরু ক্যান্টনমেন্ট, বঙ্গারপেটের মধ্য দিয়ে ব্যাঙ্গালোর-চেন্নাই রেলপথটি সম্পূর্ণভাবে বিদ্যুতায়িত এবং ট্রেন পরিষেবার জন্য চালু রয়েছে। ব্যাঙ্গালোর-মহীশূর লাইন দুটি রেল ট্রাক বিশিষ্ট এবং বিদ্যুতায়িত।
রেলওয়ে স্টেশনে নাম্মা মেট্রো-এর বেগুনি লাইনের মেট্রো স্টেশন রয়েছে, যা এপ্রিল ২০১৬ ৩০ এপ্রিল খোলা হয়। বেঙ্গালুরু মেট্রো রেল কর্পোরেশন লিমিটেড (বিএমআরসিএল) মেট্রো স্টেশন থেকে একটি ফুট ওভার ব্রিজ নির্মাণ করে রেল স্টেশনের সীমানা পর্যন্ত, দক্ষিণ পশ্চিম রেল, বাকি কাজ সম্পন্ন করে। ২০১৭ সালের জুন মাসে ফুট-ওভার-সেতু খোলা হয়।
কেম্পেগৌড়া বাস স্টেশন দ্বারা রেল স্টেশনটিতে বাস পরিষেবা প্রদান করা হয়।
কাজী ফার্মস গ্রুপ
কাজী ফার্মস গ্রুপ হল বাংলাদেশের পোল্ট্রি শিল্পে সর্ববৃহৎ বানিজ্যিক প্রতিষ্ঠান। এটি ব্রিডার ফার্ম শুরু করে ১৯৯৬ সালে। কাজী গ্রুপের ব্যবস্থাপনা পরিচালক কাজী জাহেদুল হাসান ২০০৪ সালে বাংলাদেশ বিজনেস অ্যাওয়ার্ড ২০০৩ পান। কাজী গ্রুপ বাংলাদেশে একমাত্র প্রতিষ্ঠানে যে কিনা তার অফিসসমূহে ওপেনসোর্স সফটওয়্যার লিনাক্স অপারেটিং সিস্টেম ব্যবহার করে।
২০১৯ বাংলাদেশ ফুটবল প্রিমিয়ার লীগ
২০১৯ বাংলাদেশ ফুটবল প্রিমিয়ার লীগ হবে ২০০৭ সালে শুরু হওয়া বাংলাদেশ প্রিমিয়ার লীগের ১১তম আসর।১৩ টি দল আসরে অংশগ্রহণ করবে।
আসরের বর্তমান চ্যাম্পিয়ন ঢাকা আবাহনী।২০১৭ বাংলাদেশ চ্যাম্পিয়নশিপ লীগ থেকে বসুন্ধরা কিংস এবং নোফেল স্পোর্টিং ক্লাব প্রিমিয়ার লীগে খেলার যোগ্যতা অর্জন করে।যা উভয় দলের ইতিহাসে প্রথমবার।সপ্তাাহে দুু দিন হবে লীগ শনিবার ও শুক্রবার প্রত্যেক দিন হবে তিন ম্যাচ।
এই আসর থেকে বাংলাদেশ এএফসির ৩+১ নিয়মটি ব্যবহার করবে।যেখানে প্রতি দলে চারজন বিদেশী খেলতে পারবে।তবে একজন হতে হবে এশিয়ান।আগের নিয়ম অনুযায়ী ৩ জন বিদেশী নেয়া যেত।
ক্যান্টনম্যান্ট ইংলিশ স্কুল অ্যান্ড কলেজ, চট্টগ্রাম
ক্যান্টনম্যান্ট ইংলিশ স্কুল অ্যান্ড কলেজ চট্টগ্রাম সেনানিবাসে অবস্থিত একটি শিক্ষা প্রতিষ্ঠান। এটি চট্টগ্রাম ক্যান্টনমেন্ট পাবলিক কলেজ-এর কাছাকাছি।
এই প্রতিষ্ঠানটি ১৯৯৮ সালে তার যাত্রা শুরু করে। এর শুরুর নাম ছিল ক্যান্টনমেন্ট ইন্টারন্যাশনাল স্কুল। ২০০৫ সালে, এটি ক্যান্টনমেন্ট ইংলিশ স্কুলের (সিইএস) সাথে একত্রীত হয়। শুরু হওয়ার পর থেকেই বিদ্যালয়টি ধীরে ধীরে বিকশিত হতে থাকে। ২০১০ সালে এটিকে এইচএসসি স্তরে উন্নীত হয় এবং এটি ক্যান্টনমেন্ট ইংলিশ স্কুল অ্যান্ড কলেজ (সিইএসসি) নামে নামকরণ করা হয়।
বিদ্যালয়টি প্রতি বছর বার্ষিক ক্রীড়া প্রতিযোগিতার আয়োজন করে। এর পাশাপাশি শিক্ষা সফর, গণিত অলিম্পিয়াডের আয়োজন করে থাকে। ২০১৮ সালে রোমানিয়ার ক্লুজ-নাপোকা শহরে অনুষ্ঠিত ৫৯তম আন্তর্জাতিক গণিত অলিম্পিয়াডে এই বিদ্যালয়ের ছাত্র আহমাদ জাওয়াদ চৌধুরী স্বর্ণ পদক লাভ করেন। এটি গণিত অলিম্পিয়াডে বাংলাদেশের প্রথম স্বর্ণ পদক।
গুলিয়াখালী সমুদ্র সৈকত
গুলিয়াখালী সমুদ্র সৈকত বাংলাদেশের চট্টগ্রামের সীতাকুণ্ড উপজেলায় নদীর মোহনায় অবস্থিত। এটি মুরাদপুর বীচ নামেও পরিচিত।
গুলিয়াখালী সমুদ্র সৈকত এটি সীতাকুণ্ডের সীতাকুণ্ড বাজার থেকে ৫ কিলোমিটার দূরত্বে অবস্থিত।
প্রকৃতি ও গঠনগত দিক থেকে এটি অন্যান্য সমুদ্র সৈকত থেকে সম্পূর্ণ আলাদা। এর একদিকে দিগন্ত জোড়া জলরাশি, অন্যদিকে কেওড়া বন দেখা যায়। কেওড়া বনের মাঝ দিয়ে বয়ে যাওয়া খালের চারদিকে কেওড়া গাছের শ্বাসমূল দেখা যায়। এই বন সমুদ্রের অনেকটা গভীর পর্যন্ত চলে গেছে। এর পরিবেশ সোয়াম্প ফরেস্ট ও ম্যানগ্রোভ বনের মত। সৈকত জুড়ে সবুজ গালিচার বিস্তীর্ণ ঘাস একে অন্যান্য সমুদ্র সৈকত থেকে করেছে অন্যন্য। এই সবুজের মাঝ দিয়েে এঁকে বেঁকে গেছে সরু নালা। নালাগুলো জোয়ারের সময় পানিতে ভরে উঠে। পাখি, ঢেউ আর বাতাসের মিতালীর অনন্য অবস্থান দেখা যায় এই সমুদ্র সৈকতে।
কেনিয়্যানথ্রোপাস প্ল্যাটিওপ্স্
কেনিয়্যানথ্রোপাস প্ল্যাটিওপ্স্ হচ্ছে ৩৫ থেকে ৩২ লক্ষ বছরের পুরাতন একটি (প্লায়োসিন) হোমিনিন প্রজাতি। যার জীবাশ্ম ১৯৯৯ সালে মীভ লিকের নের্তৃত্বে কেনিয়ার তুর্কানা হ্রদের পশ্চিম পারে খুঁজে পাওয়া গিয়েছে।
কেও কেও একে "অস্ট্রালোপিথেকাসের" প্রজাতি অস্ট্রালোপিথেকাস প্লাটিওপস বলে সংজ্ঞায়িত করেছে কেওবা একে "অস্ট্রালোপিথেকাস আফারেন্সিস" প্রজাতিরই অংশ বলে উল্লেখ করেছে। তবে লিকি (২০০১) এই জীবাশ্মকে একটি নতুন হোমিনিন প্রজাতি এবং "কেনিয়্যানথ্রোপাস" গণ ও "প্ল্যাটিওপ্স্" বলে প্রস্তাব করেন।
২০১৫ সালে লোমেকুইতে প্রত্নতাত্ত্বিক বিষয় আবিষ্কারের পর গবেষকরা বুঝতে পারেন "কেনিয়্যানথ্রোপাস প্ল্যাটিওপ্স্" পাথর দিয়ে দ্রব্যাদি তৈরীতে সক্ষম ছিল। যা থেকে বুঝা যায়, এই প্রজাতি এযাবৎকালের হোমিনিন প্রজাতির মধ্যে সবচেয়ে পুরাতন প্রজাতি যারা পাথরের সামগ্রী ব্যবহার করতে পারত।
"কেনিয়্যানথ্রোপাস প্ল্যাটিওপ্স্" প্রজাতির “"কেনিয়ান্থ্রোপস"” গণ নামকরণ করা হয়েছে, কারণ জীবাশ্মটি কেনিয়াতে পাওয়া গিয়েছে। আর জীবাশ্মের খুলির মুখ চ্যাপ্টা হওয়ায় প্রজাতির নামকরণ “"প্ল্যাটিওপস্"” করা হয়েছে। এখানে "প্ল্যাটাস" শব্দটি এসেছে গ্রিক থেকে যার অর্থ "চ্যাপ্টা" এবং অপর গ্রিক শব্দ "অপসিস" অর্থ "দেখতে যেমন"। তাই প্রজাতির নামকরণের ভাষাগত প্রকৃত অর্থ দাঁড়ায় "কেনিয়ার চ্যাপ্টামুখো মানব"।
প্রাপ্ত জীবাশ্ম থেকে অনুমান করা হয়, "অঃ আফারেন্সিস" এর বিকাশকালে প্রজাতিতে এতদিন ধরে যা ভাবা হত; তার চেয়ে বেশি বৈচিত্র্য ছিল। সেই দুরবর্তী একই সময়ে হোমিনিনের ভিন্ন ভিন্ন প্রজাতির সদস্যরা বসবাস করত।
তারা কেমন পরিবেশে থাকত, এটা নিয়ে বিভিন্ন ধারণা প্রস্তাব করা হয়েছে। সেসময়কার পরিবেশ, সেসময়ে অন্যান্য প্রাণীদের চলাফেরা তার উপর ভিত্তি করে অনুমান করা হয়, এই প্রজাতি তৃনভুমি এবং জঙ্গল উভয় এলাকায় বাস করত। এই স্বভাব তার নিকটাত্মীয় "অঃ আফারেন্সিস" থেকে ভিন্ন। ল্যায়েটোলি, তানজানিয়া, এবং ইথিওপিয়ার হাদারে প্রাপ্ত জীবাশ্ম থেকে অনুমান করা হয়েছে, "অঃ আফারেন্সিস" গাছে গাছে চড়ে বেশিরভাগ সময় কাটাত।